Rozsudok Všeobecného súdu z 8. februára 2018 – POA/Komisia
(vec T-74/16)1
(„Prístup k dokumentom – Nariadenie (ES) č. 1049/2001 – Dokumenty týkajúce sa prihlášky označenia na základe nariadenia (EÚ) č. 1151/2012 – Dokumenty pochádzajúce od Komisie – Dokumenty pochádzajúce z členského štátu – Článok 4 ods. 5 nariadenia č. 1049/2001 – Zamietnutie prístupu – Povinnosť odôvodnenia – Výnimka vzťahujúca sa na ochranu rozhodovacieho procesu – Výnimka vzťahujúca sa na ochranu súdnych konaní – Rozsah preskúmania uskutočneného inštitúciou a súdom Únie v súvislosti s namietanými dôvodmi uvedenými členským štátom“)
Jazyk konania: angličtina
Účastníci konania
Žalobkyňa: Pagkyprios organismos ageladotrofon (POA) Dimosia Ltd (Latsia, Cyprus) (v zastúpení: N. Korogiannakis, advokát)
Žalovaná: Európska komisia (v zastúpení: J. Baquero Cruz a F. Clotuche-Duvieusart, splnomocnení zástupcovia)
Predmet veci
Žaloba podľa článku 263 ZFEÚ o vyhlásenie neplatnosti rozhodnutia generálneho tajomníka Komisie Ares(2015) 5632670 zo 7. decembra 2015, ktorým bola zamietnutá opakovaná žiadosť podaná listom z 15. septembra 2015, ktorou žalobkyňa žiadala na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331) sprístupnenie dokumentov týkajúcich sa jednak žiadosti o zápis CY/PDO/0005/01243 „Halloumi“ ako chráneného označenia pôvodu (AOP) v súlade s nariadením (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 2012, s. 1) a jednak skoršej žiadosti o zápis CY/PDO/0005/00766 „Halloumi“ ako AOP
Výrok rozsudku
Žaloba sa zamieta.
Pagkyprios organismos ageladotrofon (POA) Dimosia Ltd znáša svoje vlastné trovy konania a je povinná nahradiť trovy konania, ktoré vznikli Európskej komisii
____________
1 Ú. v. EÚ C 145, 25.4.2016.